Wei mingchen zou

The Wei mingchen zou (Memorials of the Celebrated Ministers of Wei)

Book of Wei 3 - Annals of Emperor Ming (Cao Rui)
《魏名臣奏》載散騎常侍何曾表曰：「臣聞先王制法，必於全慎，故建官授任，則置假輔，陳師命將，則立監貳，宣命遣使，則設介副，臨敵交刃，則參御右，蓋以盡謀思之功，防安危之變也. 是以在險當難，則權足相濟，隕缺不預，則手足相代，其為固防，至深至遠. 及至漢氏，亦循舊章. 韓信伐趙，張耳為貳；馬援討越，劉隆副軍. 前世之迹，著在篇志. 今懿奉辭誅罪，步騎數萬，道路迴阻，四千餘里，雖假天威，有征無戰，寇或潛遁，消散日月，命無常期. 人非金石，遠慮詳備，誠宜有副. 今北邊諸將及懿所督，皆為僚屬，名位不殊，素無定分，卒有變急，不相鎮攝. 存不忘亡，聖達所戒，宜選大臣名將威重宿著者，盛其禮秩，遣詣懿軍，進同謀略，退為副佐. 雖有萬一不虞之災，軍主有儲，則無患矣. 」 